
Uznesenie Okresný súd Vranov nad Topľou v starostlivosti súdu o maloletú: A. B., nar. XX.XX.XXXX, trvale bytom pri matke, zast. kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, za účasti matky: C. B., nar. XX.XX.XXXX, bytom D. E. XXX a otca: F. B., nar. XX.XX.XXXX, bytom G. XX/X, H., o určenie mena, takto rozhodol: I. Súd
z a s t a v u j e konanie, ktoré začal bez návrhu vo veci určenia mena.
II. Žiaden z účastníkov n e m á nárok na náhradu trov konania. odôvodnenie: 1. Dňa 01.10.2025 bolo tunajšiemu súdu doručené Matričným úradom Mesta Humenné oznámenie, že dňa XX.XX.XXXX sa narodilo z matky C. B., nar. XX.XX.XXXX a otca F. B., nar. XX.XX.XXXX dieťa ženského pohlavia, u ktorého otec nepodpísal súhlas s menom. Matka určila v pôrodnici pre dieťa meno A.. 2. Uznesením tunajšieho súdu zo dňa 03.10.2025 sp. zn. 7P/117/2025 súd začal bez návrhu konanie o určenie mena na základe podnetu. 3. Dňa 03.11.2025 Matričný úrad Mesta Humenné doručil tunajšiemu súdu oznámenie, v ktorom uviedol, že žiada o zastavenie konania, nakoľko sa otec maloletého dieťaťa dostavil na matričný úrad a súhlas s menom podpísal. Dieťaťu bolo so súhlasom matky určené meno A.. Zároveň súdu doručil oznámenie mesta I. o narodení, z ktorého vyplýva, že maloletá B. narodená XX.XX.XXXX z matky C. B., nar. XX.XX.XXXX a otca F. B., nar. XX.XX.XXXX má meno A. 4. Podľa § 23 ods. 1 Civilného mimosporového poriadku, konanie sa začína na návrh. 5. Podľa § 23 ods. 2 Civilného mimosporového poriadku, ak tento zákon neustanovuje inak, možno začať konanie aj bez návrhu. O začatí konania bez návrhu súd vydá uznesenie. 6. Podľa § 23 ods. 1 Civilného mimosporového poriadku, ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 7. Vzhľadom na to, že otec maloletého dieťaťa podpísal súhlas s menom na Matričnom úrade Humenné, meno dieťa v rodnom list je zapísané, odpadol predmet konania o určenie mena maloletému dieťaťu. 8. Vzhľadom na uvedené súd rozhodol v súlade s citovanými zákonnými ustanoveniami a konanie zastavil.
9. O trovách konania súd rozhodol podľa § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozhodnutiu je prípustné odvolanie v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

